stanford-oval/wikipedia huggingface dataset:
ปฐมกาล 1:1
ความต้นฉบับ

ความต้นฉบับภาษาฮีบรูเป็นดังนี้:
ความพร้อมเสียงสระ: בְּרֵאשִׁית בָּרָא אֱלֹהִים אֵת הַשָּׁמַיִם וְאֵת הָאָרֶץ‎
การถอดอักษร: Bereshit bara Elohim et hashamayim ve'et ha'aretz.
Bereshit  (בְּרֵאשִׁית‎): "ในการเริ่มต้น[ของบางสิ่ง]" Be เป็นเป็นบุพบทอุปสรรค (prepositional prefix), reshit เป็นคำนาม "การเริ่มต้น"  คำกำกับนามชี้เฉพาะ ha (คำในภาษาฮีบรูที่เทียบได้กับ "the" ในภาษาอังกฤษ) ก่อนคำว่า reshit หายไป แต่โดยนัยเสมือนว่ามีคำกำกับนามชี้เฉพาะ
bara (בָּרָא‎): "[พระองค์]ทรงสร้าง" คำนี้อยู่ในรูปเอกพจน์เพศชาย ดังนั้นโดยนัยแล้วเสมือนมีคำสรรพนาม "พระองค์" อยู่ด้านหน้า ลักษณะเฉพาะของคำกริยานี้คือใช้กับพระเจ้าเท่านั้น
Elohim (אֱלֹהִים‎): คำทั่วไปที่ใช้เรียกพระเจ้า ไม่ว่าจะเป็นพระเจ้าของอิสราเอลหรือพระเจ้าของชนชาติอื่น คำนี้ใช้ตลอดปฐมกาล 1 แตกต่างกับวลี YHWH Elohim, "พระยาห์เวห์" ที่เริ่มใช้ในปฐมกาล 2
et (אֵת‎): คำอนุภาคที่ใช้นำหน้ากรรมโดยตรงของคำกริยา ในกรณีนี้คือ "ฟ้าสวรรค์" และ "แผ่นดินโลก" บ่งบอกว่าสิ่งเหล่านี้เป็นสิ่งที่ถูก "ทรงสร้าง"
Hashamayim ve'et ha'aretz (הַשָּׁמַיִם וְאֵת הָאָרֶץ‎): "ฟ้าสวรรค์และแผ่นดินโลก" นี่เป็น merism คืออุปมาโวหารที่บ่งบอกว่าสองสิ่งไม่เพียงสื่อถึงเพียง "ฟ้าสวรรค์" และ "แผ่นดินโลก" แต่สื่อถึง "ทุกสิ่ง" คือทั้งจักรวาล
บรรณานุกรม

Bandstra, Barry L. (1999). Reading the Old Testament: An Introduction to the Hebrew Bible. Wadsworth Publishing Company. ISBN 0495391050.
Blenkinsopp, Joseph (2011). Creation, Un-Creation, Re-Creation: A Discursive Commentary on Genesis 1–11. T&T Clarke International. ISBN 9780567372871.
Clifford, Richard J (2017). "Creatio ex Nihilo in the Old Testament/Hebrew Bible".  ใน Anderson, Gary A.; Bockmuehl, Markus (บ.ก.). Creation ex nihilo: Origins, Development, Contemporary Challenges. University of Notre Dame. ISBN 9780268102562.
Day, John (2021). From Creation to Abraham: Further Studies in Genesis 1-11. Bloomsbury Publishing. ISBN 978-0-567-70311-8.
Nebe, Gottfried (2002). "Creation in Paul's Theology".  ใน Hoffman, Yair; Reventlow, Henning Graf (บ.ก.). Creation in Jewish and Christian Tradition. Sheffield Academic Press. ISBN 9780567573933.
Waltke, Bruce K. (2011). An Old Testament Theology. Zondervan. ISBN 9780310863328.
Walton, John H. (2006). Ancient Near Eastern Thought and the Old Testament: Introducing the Conceptual World of the Hebrew Bible. Baker Academic. ISBN 0-8010-2750-0.
ส่วนเปิดของปฐมกาลบทที่ 1 จากคัมภีร์ไบเบิลฉบับพระเจ้าเจมส์ในปี ค.ศ. 1620-1621 พิมพ์ด้วยอักษรนิล ฉบับพระเจ้าเจมส์ตีพิมพ์ครั้งแรกในปี ค.ศ. 1611
ปฏิทินอาร์มีเนีย

ปฏิทินอาร์มีเนีย (อังกฤษ: Armenian calendar) เป็นปฏิทินดั้งเดิมของอาร์มีเนียที่เคยมีการใช้งานในช่วงสมัยกลาง
ปฏิทินอาร์มีเนียอิงตามความยาวของปีคงที่ 365 วัน เนื่องจากวันสุริยะคติมี 365.25 วัน ไม่ใช่ 365 วัน ทำให้ทั้งปีสุริยะคติและปฏิทินจูเลียนเลื่อนช้า ๆ ทุกปี โดยจะเลื่อนไปหนึ่งปีจูเลียนทุก ๆ  1,461 ปี ดังนั้น ปีอาร์มีเนียที่ 1461 (ค.ศ. 2011 ทั้งแบบกริกอเรียนและจูเลียน) เป็นปีที่ครบวงจรหนึ่งรอบ และปฏิทินอาร์มีเนียจึงล่าช้าไปหนึ่งปี
ใน ค.ศ. 352 อันเดรอัสแห่งไบแซนไทน์รวบรวมตารางนี้ให้แก่ชาวอาร์มีเนียเพื่อระบุวันทำพิธีทางศาสนา เมื่อตารางหมดลงในวันที่ 11 กรกฎาคม ค.ศ. 552 (ปฏิทินจูเลียน) จึงมีการใช้งานปฏิทินอาร์มีเนียขึ้น ทำให้ปีที่ 1 ของปฏิทินนี้เริ่มต้นในวันที่ 11 กรกฎาคม ค.ศ. 552 ตามปฏิทินจูเลียน ปีอาร์มีเนียที่ 1462 (ปีแรกของวงจรที่สอง) เริ่มขึ้นในวันที่ 11 กรกฎาคม ค.ศ. 2012 ตามปฏิทินจูเลียน (24 กรกฎาคม ค.ศ. 2012 ตามปฏิทินกริกอเรียน)
การนิพจน์เชิงวิเคราะห์ของวันที่อาร์มีเนียมีทั้งชื่อวันในสัปดาห์แบบเก่า ชื่อแบบคริสเตียนของวันในสัปดาห์ วันในเดือน วัน/เดือน/ปี หลัง ค.ศ. 552 และพิธีกรรมทางศาสนา
ปฏิทินอาร์มีเนียแบ่งออกเป็น 12 เดือน แต่ละเดือนมี 30 วัน กับห้าวัน (เพิ่มวัน) ที่มีชื่อว่า aweleacʿ ("ฟุ่มเฟือย")
ตัวเลขปีมักเขียนด้วยตัวเลขอาร์มีเนีย ซึ่งเป็นตัวอักษรจากชุดตัวอักษรอาร์มีเนียนำหน้าอักษรย่อ ԹՎ คือ t’vin หมายถึง "ในปี" เช่น ԹՎ ՌՆԾԵ หมายถึง "ปี 1455"
เดือน

ชื่อเดือนในปฏิทินแสดงอิทธิพลของปฏิทินโซโรอัสเตอร์ และในภาษากลุ่มคอเคซัสใต้สองเดือน (เดือนที่ 2 และ 3) มีระบบทับศัพท์ชื่อภาษาอาร์มีเนียต่าง ตารางข้างล่างทับศัพท์ตามระบบHübschmann-Meillet-Benveniste:
| # | ภาษาอาร์มีเนีย | ทับศัพท์แบบH-M | ความหมาย | ศัพทมูลวิทยา/หมายเหตุ |
| --- | --- | --- | --- | --- |
| 1 | նաւասարդ | nawasard | ปีใหม่ | อเวสตะ: *nava sarəδa |
| 2 | հոռի | hoṙi | สอง | จากจอร์เจีย ორი (ori) หมายถึง "สอง" |
| 3 | սահմի | sahmi | สาม | จากจอร์เจีย სამი (sami) หมายถึง "สาม" |
| 4 | տրէ | trē |  | โซโรอัสเตอร์ Tïr |
| 5 | քաղոց | kʿałocʿ | เดือนแห่งพืชผล | จากอาร์มีเนียเก่า քաղեմ (kʿałem) หมายถึง "เพื่อรวบรวม" จากPIE *kʷl̥- |
| 6 | արաց | aracʿ | เวลาเก็บเกี่ยว | จากอาร์มีเนียเก่า արաց(aracʿ), หมายถึงเวลาเก็บเกี่ยว, การเก็บเกี่ยวองุ่น/ผลไม้ |
| 7 | մեհեկան | mehekan | เทศกาลมิถรา | อิเรเนียน *mihrakān-; โซโรอัสเตอร์ Mitrō |
| 8 | արեգ | areg | เดือนดวงอาทิตย์ | จากอาร์มีเนียเก่า արեւ (arew) หมายถึง "ดวงอาทิตย์" จาก PIE *h₂rew-i- ซึ่งมีความหมายเดียวกัน |
| 9 | ահեկան | ahekan | เทศกาลไฟ | อิเรเนียน  *āhrakān-; โซโรอัสเตอร์ Ātarō |
| 10 | մարերի | mareri | กลางปี | อเวสตะ maiδyaīrya; โซโรอัสเตอร์ Dīn |
| 11 | մարգաց | margacʿ |  |  |
| 12 | հրոտից | hroticʿ |  | เปอร์เซียกลาง *fravartakān; โซโรอัสเตอร์ Spendarmat̰ |
| 13 | աւելեաց | aweleacʿ | ซ้ำซาก, ฟุ่มเฟือย | การเพิ่มวัน |
วันในเดือน

| # | ชื่อ | ภาษาอาร์มีเนีย | ความหมาย |
| --- | --- | --- | --- |
| 1 | Areg | Արէկ | ดวงอาทิตย์ |
| 2 | Hrand | Հրանդ | ดินที่ผสมกับไฟ |
| 3 | Aram | Արամ |  |
| 4 | Margar | Մարգար | ศาสดา |
| 5 | Ahrank’ | Ահրանկ | เผาครึ่งหนึ่ง |
| 6 | Mazdeł |  |  |
| 7 | Astłik | Աստղիկ | Astłik |
| 8 | Mihr | Միհր | Mihr |
| 9 | Jopaber |  | วุ่นวาย |
| 10 | Murç | Մուրց | ชัยชนะ |
| 11 | Erezhan |  | ฤๅษี |
| 12 | Ani | Անի | ชื่อเมือง |
| 13 | Parkhar |  |  |
| 14 | Vanat | Վանատ | เจ้าภาพ เจ้าอาวาสวัด |
| 15 | Aramazd | Արամազդ | Aramazd |
| 16 | Mani | Մանի | จุดเริ่มต้น |
| 17 | Asak | Ասակ | ไร้จุดเริ่มต้น |
| 18 | Masis | Մասիս | เขาอารารัต |
| 19 | Anahit | Անահիտ | Anahit (เทพีอาร์มีเนีย) |
| 20 | Aragats | Արագած | เขาอารากัตส์ |
| 21 | Gorgor |  | ชื่อภูเขา |
| 22 | Kordvik |  | จังหวัดที่ 6 ในArmenia Major |
| 23 | Tsmak | Ծմակ | ลมตะวันออก |
| 24 | Lusnak | Լուսնակ | ดวงจันทร์ครึ่งดวง |
| 25 | Tsrōn |  | การกระจายตัว |
| 26 | Npat | Նպատ | Apam Napat |
| 27 | Vahagn | Վահագն | โซโรอัสเตอร์ Vahrām; อเวสตะ Verethragna, ชื่อวันที่ 20 |
| 28 | Sim | Սիմ | ภูเขา |
| 29 | Varag | Վարագ | ชื่อภูเขา |
| 30 | Gišeravar |  | ดาวประจำเมือง |
แหล่งข้อมูลอื่น

The Haik calendar (Origin of the Armenian calendar).
Armenian/Gregorian date converter
บรรณานุกรม

V. Bănăţeanu, “Le calendrier arménien et les anciens noms des mois”, in: Studia et Acta Orientalia 10, 1980, pp. 33–46
Edouard Dulaurier,  Recherches sur la chronologie arménienne technique et historique (1859), 2001 reprint ISBN 978-0-543-96647-6.
Jost Gippert, Old Armenian and Caucasian Calendar Systems in The Annual of The Society for The Study of Caucasia", 1, 1989, 3-12.Jost Gippert: Old Armenian and Caucasian Calendar Systems [I: Frame]
Louis H. Gray, On Certain Persian and Armenian Month-Names as Influenced by the Avesta Calendar, Journal of the American Oriental Society (1907)
P'. Ingoroq'va, “Jvel-kartuli c'armartuli k'alendari” (“The Old Georgian pagan calendar”), in: Sakartvelos muzeumis moambe (“Messenger of the Museum of Georgia”), 6, 1929–30, pp. 373–446 and 7, 1931–32, pp. 260–336
K'. K'ek'elije, “Jveli kartuli c'elic'adi” (“The Old Georgian year”), in: St'alinis saxelobis Tbilisis Saxelmc'ipo Universit'et'is šromebi (“Working papers of the Tbilisi State University by the name of Stalin”) 18, 1941, reprinted in the author's “Et'iudebi jveli kartuli lit'erat'uris ist'oriidan” (“Studies in the history of Old Georgian literature”) 1, 1956, pp. 99–124.
น้ำมันกัญชง

น้ำมันกัญชง (อังกฤษ: cbd oil, hemp oil) หรือ น้ำมันเมล็ดกัญชง (hempseed oil) เป็นน้ำมันพืชสกัดจากเมล็ดกัญชง
โดยที่สกัดเย็นและไม่ทำให้บริสุทธิ์เพิ่มจะมีสีคล้ำจนถึงสีเขียวใส ๆ มีรสชาติออกจะคล้ายถั่ว
สียิ่งคล้ำเท่าไร รสชาติก็จะออกคล้าย ๆ หญ้ายิ่งเท่านั้น
ไม่ควรสับสนน้ำมันนี้กับน้ำมันกัญชา (สกุล Cannabis) ซึ่งเป็นน้ำมันที่มีสารเตตร้าไฮโดรแคนนาบินอลจากดอกกัญชา ซึ่งนักวิชาการบางท่าน
อ้างว่ามีคุณสมบัติทางการแพทย์
รายละเอียด

น้ำมันบริสุทธิ์จะใสและไร้สี จืด และไม่มีวิตามินและสารต้านอนุมูลอิสระที่มีตามธรรมชาติ
มักใช้ในผลิตภัณฑ์ดูแลผิวพรรณ
ในทางอุตสาหกรรม น้ำมันใช้ทำน้ำมันหล่อลื่น สี หมึก เชื้อเพลิง และพลาสติก
และยังใช้เพื่อผลิตสบู่ แชมพู และผงซักฟอกอีกด้วย
น้ำมันมีอัตราส่วนกรดไขมันจำเป็นโอเมกา-6 ต่อโอเมกา-3 ที่ 3:1
สามารถใช้เป็นวัตถุดิบสำหรับการผลิตไบโอดีเซลปริมาณมาก ๆ
การผลิต

น้ำมันกัญชงผลิตมาจากกัญชง (Cannabis sativa) พันธุ์ต่าง ๆ ที่มีเตตร้าไฮโดรแคนนาบินอล (THC) น้อย ซึ่งเป็นสารออกฤทธิ์ต่อจิตประสาทที่พบในพืชพวกกัญชาโดยในน้ำมันกัญชงจะพบสาร CBD ที่ไม่มีฤทธิ์กระตุ้นต่อจิตและประสาทในจำนวนมากกว่า
กระบวนการผลิตปกติจะเริ่มด้วยการทำความสะอาดดอย่างดี (99.99%) ก่อนที่จะบดอัดเมล็ด
เพราะส่วนอื่น ๆ ของพืชที่ติดกับเมล็ดอาจมีสาร THC
วิธีการผลิตปัจจุบันโดยเฉพาะในประเทศแคนาดา ได้ลด THC เรื่อย ๆ ตั้งแต่ปี 1998
การตรวจหา THC ในตัวอย่างน้ำมันกัญชงแคนาดาแสดงว่า THC มีน้อยกว่าระดับที่ตรวจจับได้ที่ 4 ส่วนในล้านส่วน (ppm) หรือ 4 มก./กก.
โดยกฎหมายแคนาดาบังคับให้มีในอาหารน้อยกว่า 4 ppm
ยุโรปบางประเทศมีจุดจำกัดที่ 5 ppm หรือตรวจจับไม่ได้เลย แต่บางประเทศก็ไม่มีข้อจำกัดเช่นนี้
สารอาหาร

บทความหลัก: กัญชง
ประมาณ 49% ของเมล็ดโดยน้ำหนักเป็นน้ำมันที่รับประทานได้
76% จากนั้นเป็นกรดไขมันจำเป็น
คือ กรดไขมันโอเมกา-6 รวมทั้งกรดลิโนเลอิก (LA, 54%) และกรดลิโนเลนิกแกมมา (GLA, 3%), กรดไขมันโอเมกา-3 คือกรดลิโนเลนิกอัลฟา (ALA, 17%) นอกเหนือไปจากไขมันไม่อิ่มตัวมีพันธะคู่เดี่ยว (5-11%) และ stearidonic acid (2%)
น้ำมันเมล็ดกัญชงมีไขมันอิ่มตัว 5-7%
เมื่อเทียบกับน้ำมันที่ใช้ปรุงอาหารอื่น ๆ น้ำมันกัญชงมีกรดไขมันอิ่มตัวน้อย
แต่ก็ให้พลังงาน 9 กิโลแคลอรี/กรัมเหมือนน้ำมันอื่น ๆ
น้ำมันกัญชงมีจุดก่อควัน (smoke point) ค่อนข้างต่ำ จึงไม่เหมาะสำหรับใช้ผัด/ทอด
ดังนั้น จึงใช้โดยหลักเพื่อรับประทานหรือเป็นอาหารเสริม
สารอาหาร > เปรียบเทียบกับน้ำมันพืชอื่น ๆ

| น้ำมันพืช> ประเภท.ประเภท | น้ำมันพืช> การ แปรรูป.การ แปรรูป | น้ำมันพืช> กรดไขมัน อิ่มตัว.กรดไขมัน อิ่มตัว | น้ำมันพืช> กรดไขมันไม่อิ่มตัว มีพันธะคู่เดี่ยว.มีพันธะเดียว รวม | น้ำมันพืช> กรดไขมันไม่อิ่มตัว มีพันธะคู่เดี่ยว.กรดโอเลอิก (ω-9) | น้ำมันพืช> กรดไขมันไม่อิ่มตัวมีพันธะคู่หลายคู่.มีหลายพันธะ รวม | น้ำมันพืช> กรดไขมันไม่อิ่มตัวมีพันธะคู่หลายคู่.กรดลิโนเลนิก  (ω-3) | น้ำมันพืช> กรดไขมันไม่อิ่มตัวมีพันธะคู่หลายคู่.กรดลิโนเลอิก (ω-6) | น้ำมันพืช> จุดก่อควัน.จุดก่อควัน |
| --- | --- | --- | --- | --- | --- | --- | --- | --- |
| อาโวคาโด |  | 11.6 | 70.6 |  | 13.5 | 1 | 12.5 | 249 องศาเซลเซียส (480 องศาฟาเรนไฮต์) |
| คาโนลา |  | 7.4 | 63.3 | 61.8 | 28.1 | 9.1 | 18.6 | 238 องศาเซลเซียส (460 องศาฟาเรนไฮต์) |
| มะพร้าว |  | 82.5 | 6.3 | 6 | 1.7 |  |  | 175 องศาเซลเซียส (347 องศาฟาเรนไฮต์) |
| ข้าวโพด |  | 12.9 | 27.6 | 27.3 | 54.7 | 1 | 58 |  232 องศาเซลเซียส (450 องศาฟาเรนไฮต์) |
| เมล็ดฝ้าย |  | 25.9 | 17.8 | 19 | 51.9 | 1 | 54 | 216 องศาเซลเซียส (420 องศาฟาเรนไฮต์) |
| เมล็ดแฟลกซ์ |  | 9.0 | 18.4 | 18 | 67.8 | 53 | 13 |  107 องศาเซลเซียส (225 องศาฟาเรนไฮต์) |
| เมล็ดองุ่น |  | 10.5 | 14.3 | 14.3 | 74.7 | - | 74.7 | 216 องศาเซลเซียส (421 องศาฟาเรนไฮต์) |
| น้ำมันกัญชง |  | 7.0 | 9.0 | 9.0 | 82.0 | 22.0 | 54.0 | 166 องศาเซลเซียส (330 องศาฟาเรนไฮต์) |
| มะกอก |  | 13.8 | 73.0 | 71.3 | 10.5 | 0.7 | 9.8 | 193 องศาเซลเซียส (380 องศาฟาเรนไฮต์) |
| ปาล์ม |  | 49.3 | 37.0 | 40 | 9.3 | 0.2 | 9.1 | 235 องศาเซลเซียส (455 องศาฟาเรนไฮต์) |
| ถั่วลิสง |  | 20.3 | 48.1 | 46.5 | 31.5 |  | 31.4 | 232 องศาเซลเซียส (450 องศาฟาเรนไฮต์) |
| คำฝอย |  | 7.5 | 75.2 | 75.2 | 12.8 | 0 | 12.8 | 212 องศาเซลเซียส (414 องศาฟาเรนไฮต์) |
| ถั่วเหลือง |  | 15.6 | 22.8 | 22.6 | 57.7 | 7 | 51 | 238 องศาเซลเซียส (460 องศาฟาเรนไฮต์) |
| เมล็ดทานตะวัน (มาตรฐาน, 65% ไลโนเลอิก) |  | 10.3 | 19.5 | 19.5 | 65.7 | 0 | 65.7 |  |
| เมล็ดทานตะวัน (<60% ไลโนเลอิก) |  | 10.1 | 45.4 | 45.3 | 40.1 | 0.2 | 39.8 |  227 องศาเซลเซียส (440 องศาฟาเรนไฮต์) |
| เมล็ดทานตะวัน (>70% โอเลอิก) |  | 9.9 | 83.7 | 82.6 | 3.8 | 0.2 | 3.6 |  227 องศาเซลเซียส (440 องศาฟาเรนไฮต์) |
| เมล็ดฝ้าย | ไฮโดรจีเนต | 93.6 | 1.5 |  | 0.6 |  | 0.3 |  |
| ปาล์ม | ไฮโดรจีเนต | 88.2 | 5.7 |  | 0 |  |  |  |
| ถั่วเหลือง | ไฮโดรจีเนตบางส่วน | 14.9 | 43.0 | 42.5 | 37.6 | 2.6 | 34.9 |  |
 ค่าเป็นเปอร์เซ็นต์ (%) ของน้ำหนักไขมันรวม
ใช้เคลือบ/ขัดเงาไม้

น้ำมันกัญชงเป็นน้ำมันชักแห้ง (drying oil) คือสามารถกลายเป็นพอลิเมอร์ที่แข็ง
เพราะคุณสมบัตินี้ จึงสามารถใช้โดยตนเองหรือผสมกับน้ำมัน เรซิน และตัวทำละลายอื่น ๆ เป็นตัวเคลือบหรือตัวชักเงาไม้ เป็นสารประสานสีในสีน้ำมัน เป็นสารทำให้ยืดหยุ่น (plasticizer) และทำให้แข็งในพัตตี
คือสามารถใช้คล้ายกับน้ำมันลินซีดและน้ำมันตังอิ๊ว (tung oil)
คลังภาพ

ขวดน้ำมันกัญชง
เมล็ดกัญชงที่ใช้สกัดน้ำมันได้
น้ำมันกัญชงอินทรีย์จากรัฐแทสเมเนีย ออสเตรเลีย
ดูเพิ่ม

กัญชา
น้ำมันพืช
ปรสิต

สำหรับภาพยนตร์เกาหลีใน พ.ศ. 2562 ดูที่ ชนชั้นปรสิต
ปรสิต (อังกฤษ: parasite) หมายถึง สิ่งมีชีวิตที่อาศัยผู้อื่นหรือเซลล์ชนิดอื่นเป็นที่พักอาศัยและแหล่งอาหาร และบางครั้งทำร้ายสิ่งมีชีวิตที่ใช้ประโยชน์นั้นหรือเซลล์ภายในจนเจ็บป่วยหรือถึงกับเสียชีวิต เช่น การอาศัยอยู่สิ่งมีชีวิตชั้นต่ำในร่างกายมนุษย์ ตัวอย่าง พยาธิ เป็นต้น
ชื่อโรคที่เกิดจาก ปรสิต

โรคบิดมีตัว (Amoebiasis)
โรคพยาธิไส้เดือน (Ascariasis)
โรคเยื่อหุ้มสมองอักเสบจากอะมีบา
โรคพยาธิตัวจี๊ด (Gnathostomiasis)
โรคมาลาเรีย (Malaria)
โรคพยาธิหอยโข่ง (Angiostrongyliasis)
โรคทอกโซพลาสโมซิส (Toxoplasmosis)
โรคเท้าช้าง (Elephantiasis)
โรคไอโซสปอริเอซิส (Isosporiasis)
โรคพยาธิเข็มหมุด (Enterobiasis)
โรคคริปโตสปอริดิโอซิส (Cryptosporidiosis)
โรคพยาธิแส้ม้า (Trichuriasis)
โรคไซโคลสปอริเอซิส (Cyclosporiasis)
โรคพยาธิแคปิลาเรียของลำไส้ (Intestinal capillariasis)
โรคไมโครสปอริดิโอซิส (Microsporidiosis)
โรคทริคิโนซิส (Trichinosis)
โรคไจอาร์ดิเอซิส (Giardiasis)
โรคพยาธิใบไม้ตับ (Opisthorchiasis)
โรคช่องคลอดอักเสบจากเชื้อโปรโตซัว (Trichomoniasis)
โรคพยาธิใบไม้ปอด (Paragonimiasis)
โรคพยาธิปากขอ (Hookworm infections)
โรคพยาธิตัวตืดหมูและตืดวัว (Taeniasis)
โรคพยาธิเส้นด้าย (Strongyloidiasis)
โรคสปาร์กาโนซิส (Sparganosis)
ประกาศเบรดา

ประกาศเบรดา (อังกฤษ: Declaration of Breda) ลงวันที่ 4 เมษายน ค.ศ. 1660 เป็นประกาศพระราชโองการของพระเจ้าชาลส์ที่ 2 แห่งอังกฤษ ซึ่งในประกาศนี้พระองค์ทรงสัญญาจะพระราชทานอภัยโทษหมู่ให้แก่ความผิดอาญาที่กระทำลงในช่วงสงครามกลางเมืองอังกฤษและช่วงว่างระหว่างรัชกาล ถ้าผู้กระทำยอมรับนับถือพระเจ้าชาลส์ว่าเป็นพระมหากษัตริย์ที่ชอบด้วยกฎหมาย ทั้งทรงสัญญาจะให้สิทธิยึดหน่วงทรัพย์สินที่เจ้าของคนปัจจุบันได้ซื้อไว้ในช่วงเวลาดังกล่าว จะไม่ทรงเอาผิดทางศาสนา จะทรงชำระหนี้ที่ค้างอยู่ของสมาชิกในกองทัพ และจะบรรจุแม่ทัพนายกองกลับเข้าราชการ แต่ข้อสัญญาสามประการแรกสามารถแก้ไขเพิ่มเติมได้ด้วยพระราชบัญญัติของรัฐสภา
ดูเพิ่ม

สมัยไร้กษัตริย์อังกฤษ
การฟื้นฟูราชวงศ์อังกฤษ
ปมพิศวาสรักลวงโลก

สำหรับภาพยนตร์ใน ค.ศ. 2002 ดูที่ หยุดด่วนนรกมหาประลัย
| ปมพิศวาสรักลวงโลก |
| --- | --- |
Theatrical poster
กำกับ: ไมเคิล ฮาฟสตรอม
บทภาพยนตร์: สจวต บีตตี้
สร้างจาก: Derailed by เจมส์ ซีเกล
อำนวยการสร้าง: โลเรนโซ ดี โบนาเวนทูรา
นักแสดงนำ: ไคลฟ์ โอเวน เจนนิเฟอร์ อนิสตัน วินเซ็นต์ แคสเซล จิอันคาร์โล เอสโปซิโต เอ็กซิบิท เดวิด มอร์ริสเซย์ RZA
กำกับภาพ: ปีเตอร์ บิซิเอา
ตัดต่อ: ปีเตอร์ บอยล์
ดนตรีประกอบ: เอ็ดเวิร์ด เชร์มอร์
ผู้จัดจำหน่าย: The Weinstein Company (U.S.) Buena Vista International & Miramax (Non-U.S.)
วันฉาย: 11 พฤศจิกายน ค.ศ. 2005 (2005-11-11)
ความยาว: 106 นาที
ประเทศ: สหราชอาณาจักร  สหรัฐอเมริกา
ภาษา: อังกฤษ
ทุนสร้าง: $22 ล้านดอลล่าร์สหรัฐ
ทำเงิน: $57.5 ล้านดอลล่าร์สหรัฐ
ปมพิศวาสรักลวงโลก (อังกฤษ: Derailed) เป็นภาพยนตร์แอคชั่นสัญชาติอเมริกันที่ออกฉายในปี ค.ศ. 2005 กำกับโดย ไมเคิล ฮาฟสตอร์ม นำแสดงโดย ไคลฟ์ โอเวน, เจนนิเฟอร์ อนิสตัน, วินเซนต์ คัสเซลล์, เกียนคาโล่ อัสเปอร์สิโต, เดวิด มอร์เรซซี่, อาร์ซีเอ และ เอ็กซ์ซิบิท
นักแสดงนำ

ไคลฟ์ โอเวน รับบท ชาร์ลีส์ ชีน
เจนนิเฟอร์ อนิสตัน รับบท เจน
วินเซนต์ แคสเซลส์ รับบท ฟิลิปส์ ลาโรช
เมลิสซ่า ชอว์น รับบท ไดอาน่า ชีน
เกียนกาโล่ ออสเปอร์ริโต้ รับบท นักสืบแฟรงกิน ชัช
อาร์ซีเอ รับบท เวนสเตน บอยโก
แหล่งข้อมูลอื่น

เว็บไซต์ทางการ
ปมพิศวาสรักลวงโลก ที่อินเทอร์เน็ตมูวีเดตาเบส
ปมพิศวาสรักลวงโลก ที่ออลมูวี
ปมพิศวาสรักลวงโลก ที่รอตเทนโทเมโทส์
ปมพิศวาสรักลวงโลก ที่เมทาคริติก
ปมพิศวาสรักลวงโลก ที่บ็อกซ์ออฟฟิศโมโจ
ประชาธิปไตยแบบมีส่วนร่วม

ประชาธิปไตยแบบมีส่วนร่วม (อังกฤษ: participatory democracy) คือ กระบวนการที่เน้นการมีส่วนร่วมอย่างกว้างขวางของพลเมืองในเขตเลือกตั้ง (constituent) ในทิศทางและปฏิบัติการของระบบการเมือง รากศัพท์ ประชาธิปไตย สื่อความว่า ประชาชนเป็นเจ้าของอำนาจ ฉะนั้นประชาธิปไตยทุกชนิดจึงเป็นแบบมีส่วนร่วม ทว่า ประชาธิปไตยแบบมีส่วนร่วมมีแนวโน้มส่งเสริมรูปแบบการมีส่วนร่วมของพลเมืองที่เกี่ยวข้องมากกว่าและการเป็นผู้แทนทางการเมืองมากกว่าประชาธิปไตยแบบมีผู้แทนเดิม
ประชาธิปไตยแบบมีส่วนร่วมพยายามสร้างโอกาสให้สมาชิกทั้งหมดของประชากรเข้ามีส่วนร่วมอย่างมีความหมายกับการวินิจฉัยสั่งการ และมุ่งขยายวิสัยของประชาชนที่เข้าถึงโอกาสดังกล่าว เนื่องจากต้องรวบรวมสารสนเทศสำหรับกระบวนการวินิจฉัยสั่งการโดยรวมเพื่อให้สัมฤทธิ์ผล เทคโนโลยีอาจให้แรงสำคัญนำสู่ประเภทการมอบอำนาจ (empowerment) ที่แบบจำลองการมีส่วนร่วมต้องการ โดยเฉพาะอย่างยิ่งเครื่องมือเทคโนโลยีที่ทำให้ชุมชนบรรยายและเข้ากันได้กับการสะสมความรู้ ปัจจุบันกำลังมีการศึกษาการเพิ่มส่วนการมีส่วนร่วมอย่างมีประสิทธิภาพ และการแปลกลุ่มมีส่วนร่วมขนาดเล็กแต่มีประสิทธิภาพเข้าเครือข่ายโลกเล็ก (small-world network) ผู้กล่าวสนับสนุนอื่นเน้นความสำคัญของการประชุมต่อหน้า โดยเตือนว่าการพึ่งพาเทคโนโลยีมากเกินไปเป็นผลเสียได้
ประชุมบทนิพนธ์

ทางด้านการจัดพิมพ์หนังสือ ประชุมบทนิพนธ์ (อังกฤษ: anthology) คือการรวบรวมงานด้านวรรณคดีที่เลือกโดยผู้รวบรวม ซึ่งอาจหมายถึงการรวบรวมบทละคร บทกวี เรื่องสั้น เพลง หรือบันเทิงคดี สารคดี ที่คัดมาจากผู้ประพันธ์ที่ต่างกัน
ด้านแนวประเภทบันเทิงคดี โดยทั่วไปแล้วหมายถึงการรวบรวมงานสั้น เช่น เรื่องสั้น และนวนิยายขนาดสั้น จากผู้เขียนที่แตกต่างกัน แต่ละเรื่องมีตัวละครและสถานที่ไม่สัมพันธ์กัน และมักรวมไว้ในชุดหนังสือเดียวสำหรับการพิมพ์เผยแพร่ นอกจากนั้นยังสามารถหมายถึงชุดการเขียนที่คัดเลือกมาแล้ว (เรื่องสั้น บทกวี ฯลฯ) จากผู้เขียนคนเดียวกัน
ประกาศพระราชเสาวนีย์แห่งสหราชอาณาจักร พ.ศ. 2546

การอ่านประกาศพระราชโองการให้ขับไล่ชาวอคาเดียเมื่อ พ.ศ. 2298
ประกาศพระราชเสาวนีย์แห่งสหราชอาณาจักร พ.ศ. 2546 (อังกฤษ: The Royal Proclamation of 2003) หรือชื่อเดิมว่า ประกาศพระราชเสาวนีย์กำหนดวันที่ยี่สิบแปดกรกฎกาคมของทุกปีให้เป็นวันมหามิคสัญญีรำลึก (อังกฤษ: Proclamation Designating July 28 of Every Year as A Day of Commemoration of the Great Upheaval) เป็นพระราชเสาวนีย์ในสมเด็จพระราชินีนาถเอลิซาเบทที่ 2 แห่งสหราชอาณาจักร ที่ทรงแสดงความเสียพระราชหฤทัยต่อเหตุการณ์มหามิคสัญญี อันเป็นเหตุการณ์ที่ชาวอังกฤษขับไล่เกษตรกรเชื้อชาติอคาเดียที่ใช้และสามารถใช้ภาษาฝรั่งเศสได้ออกไปจากรัฐโนวาสโกเชีย ประเทศแคนาดา เมื่อ พ.ศ. 2298 ทั้งนี้ พระราชเสาวนีย์มีผลใช้บังคับตั้งแต่วันที่ 28 กรกฎาคม 2548
ปฏิบัติการครอสโรดส์

| ปฏิบัติการครอสโรดส์ |
| --- | --- |
เมฆรูปเห็ดและเสาน้ำที่พุ่งขึ้นมาจากพื้นน้ำจากการระเบิดของ เบเกอร์ ในวันที่ 25 กรกฎาคม 1946 ภาพถ่ายจากหอสังเกตการณ์บนเกาะบิกีนีห่างออกไป 5.6 กิโลเมตร
ข้อมูลการทดลอง
ประเทศ: สหรัฐอเมริกา
บริเวณทดสอบ: บิกีนีอะทอลล์
ช่วงเวลา: กรกฎาคม 1946
จำนวนครั้งที่ทดลอง: 2
รูปแบบ: ระเบิดเหนือพื้นดิน (เอเบิล) ระเบิดใต้พื้นน้ำ (เบเกอร์)
แรงระเบิดสูงสุด: 23 กิโลตันทีเอ็นที
ชนิดระเบิด: ระเบิดนิวเคลียร์ฟิซชัน
การทดลองอื่น
ก่อนหน้า: ทรินิตี
ถัดไป: ปฏิบัติการแซนด์สโตน
ปฏิบัติการครอสโรดส์ (อังกฤษ: Operation Crossroads) เป็นชุดการทดลองระเบิดนิวเคลียร์โดยสหรัฐอเมริกา การทดลองทุกครั้งในชุดการทดลองนี้จัด ณ​ บิกีนีอะทอลล์ ในช่วงกลางปี 1956 ครอสโรดส์ เป็นการทดลองหลังจาก ทรินิตี ซึ่งทดลองช่วงเดือนกรกฎาคม 1945 และเป็นการระเบิดครั้งแรกตั้งแต่การทิ้งระเบิดนิวเคลียร์ที่ฮิโระชิมะนะงะซะกิ โดยมีจุดมุ่งหมายการทดลองเพื่อทดสอบความเสียหายจากระเบิดนิวเคลียร์ที่มีผลต่อเรือรบ
ชุดการทดลอง ครอสโรดส์ ประกอบไปด้วยระเบิดสองลูก โดยทั้งคู่มีแรงระเบิด 23 กิโลตันทีเอ็นทีเท่ากัน ลูกแรกทดลองวันที่ 1 กรกฎาคม 1946 สมญานามว่า เอเบิล  ซึ่งจุดระเบิดเหนือพื้นดิน 160 เมตร อีกลูกหนึ่งทดลองวันที่ 25 กรกฎาคม 1946 มีสมญานามว่า เบเกอร์ ซึ่งจุดระเบิดใต้ผิวน้ำลงไป 27 เมตร แต่ยังมีระเบิดอีกลูกสมญานามว่า ชาร์ลี ที่วางแผนระเบิดในปี 1947 แต่ถูกยกเลิกเสียก่อน จึงเลื่อนการทดลอง ชาร์ลี ไปทดลองในปฏิบัติการวิกแวมซึ่งเป็นการระเบิดใต้ท้องทะเลลึกบริเวณชายฝั่งแคลิฟอร์เนีย การระเบิดของ เอเบิล และ เบเกอร์ เป็นการระเบิดครั้งที่สี่และครั้งที่ห้าในประวัติศาสตร์การระเบิดของสหรัฐอเมริกา (หลังจาก ทรินิตี และ ระเบิดที่ฮิโระชิมะและนะงะซะกิ) และเป็นการทดลองครั้งแรกที่จัดขึ้นบริเวณเหมู่เกาะมาร์แชลล์ ซึ่งการทดลองอีกหลาย ๆ ครั้งต่อมาก็จัดที่บริเวณนี้
ผู้คนที่อาศัยอยู่บนเกาะบิกีนีแต่เดิมยินยอมที่จะย้ายออกจากเกาะ โดยคนส่วนมากย้ายไปอยู่ที่รองเกริคอะทอลล์ (Rongerik Atoll) และต่อมาในทศวรรษ 1950 มีการทดลองระเบิดเทอร์โมนิวเคลียร์อีกหลายครั้งที่จัดขึ้นบริเวณเกาะบิกีนี ทำให้เกิดการปนเปื้อนในน้ำทะเลและในอากาศอย่างมากซึ่งจะส่งผลกระทบต่อการดำรงชีวิตของชาวเกาะ เช่นการทำฟาร์ม และการหาปลา แม้ในปัจจุบันเกาะบิกีนีก็ยังใช้ในการอยู่อาศัยไม่ได้ แม้จะมีการยืนยันว่าผู้เกี่ยวข้องกับปฏิบัติการครอสโรดส์จะได้รับการป้องกันจากรังสีเป็นอย่างดี แต่ก็ยังมีการศึกษาที่ว่าอายุขัยเฉลี่ยของผู้เข้าร่วมปฏิบัติการลดลงสามเดือนจากคนทั่วไป ผลจากการระเบิดของ เบเกอร์ ทำให้เรือเป้าทุกลำปนเปื้อนสารกำมันตรังสี และทำให้เกิดการฟุ้งกระจายของสารกำมันตรังสีเป็นวงกว้าง จนทำให้นักเคมีนามว่าเกลนน์ ซีบอร์ก ซึ่งเคยดำรงตำแหน่งประธานของคณะกรรมาธิการพลังงานนิวเคลียร์ได้กล่าวถึง เบเกอร์ ว่าเป็น "จุดเริ่มต้นของภัยพิบัตินิวเคลียร์ของโลก"
ทดสอบเอเบิล > เป้าโดยรวมของเอเบิล

| # | ชื่อ | ประเภท | ตำแหน่งที่จม |
| --- | --- | --- | --- |
| 5 | กิลเลียม | เรือขนส่ง | 50 yd (46 m) |
| 9 | ซากาวะ | เรือลาดตระเวน | 420 yd (380 m) |
| 4 | คาร์ไลล์ | เรือขนส่ง | 430 yd (390 m) |
| 1 | แอนเดอร์สัน | เรือพิฆาต | 600 yd (550 m) |
| 6 | แลมสัน | เรือพิฆาต | 760 yd (690 m) |

| # | ชื่อ | ประเภท | ตำแหน่งที่จม |
| --- | --- | --- | --- |
| 40 | สเก็ต | เรือดำน้ำ | 400 yd (370 m) |
| 12 | YO-160 | เรือน้ำมัน | 520 yd (480 m) |
| 28 | อินดีเพนเดนซ์ | เรือบรรทุกเครื่องบิน | 560 yd (510 m) |
| 22 | คริตเตนเดน | เรือขนส่ง | 595 yd (544 m) |
| 32 | เนวาดา | เรือประจัญบาน | 615 yd (562 m) |
| 3 | อาร์คันซอ | เรือประจัญบาน | 620 yd (570 m) |
| 35 | เพนซาโคลา | เรือลาดตระเวน | 710 yd (650 m) |
| 11 | ARDC-13 | Drydock | 825 yd (754 m) |
| 23 | ดาวน์สัน | เรือขนส่ง | 855 yd (782 m) |
| 38 | ซอลต์เลกซิตี | เรือลาดตระเวน | 895 yd (818 m) |
| 27 | ฮิวส์ | เรือพิฆาต | 920 yd (840 m) |
| 37 | ไรนด์ | เรือพิฆาต | 1,012 yd (925 m) |
| 49 | LST-52 | LST | 1,530 yd (1,400 m) |
| 10 | ซาราโตกา | เรือบรรทุกเครื่องบิน | 2,265 yd (2,071 m) |
ทดสอบเบเกอร์ > เป้าโดยรวมของเบเกอร์

| # | ชื่อ | ประเภท | ตำแหน่งที่จม |
| --- | --- | --- | --- |
| 50 | LSM-60 | เรือยกพลขึ้นบก | 0 yd (0 m) |
| 3 | อาร์คันซอ | เรือประจัญบาน | 170 yd (160 m) |
| 8 | ไพลอตฟิช | เรือดำน้ำ | 363 yd (332 m) |
| 10 | ซาราโตกา | เรือบรรทุกเครื่องบิน | 450 yd (410 m) |
| 12 | YO-160 | เรือน้ำมัน | 520 yd (480 m) |
| 7 | นางาโตะ | เรือประจัญบาน | 770 yd (700 m) |
| 41 | สคิปแจ็ค | เรือดำน้ำ | 800 yd (730 m) |
| 2 | อาโปกอน | เรือดำน้ำ | 850 yd (780 m) |
| 11 | ARDC-13 | Drydock | 1,150 yd (1,050 m) |
รูปภาพ

ภาพร่างของยูเอสเอส ซาราโตกา (CV-3) ใต้ทะเล
ยูเอสเอส อินดีเพนเดนซ์ (CVL-22) แสดงความเสียหายจากระเบิด
เรือเบื้องหน้า (ซ้าย) คือเรือประจัญบานญี่ปุ่น นางาโตะ
ด้วยความพยายามที่ไม่มีประสิทธิภาพอย่างมากในการชะล้างการปนเปื้อน เรือดับเพลิงของกองทัพเรือจึงแล่นไปตามเรือประจัญบานยูเอสเอส นิวยอร์ก (BB-34)
กะลาสีเรือกำลังขัดถูพื้นเรือลาดตระเวนเยอรมัน พรินทซ์ออยเกิน
บรรณานุกรม

Weisgall, Jonathan (1994), Operation Crossroads: The Atomic Tests at Bikini Atoll, Annapolis, Maryland: Naval Institute Press, ISBN 978-1-55750-919-2